text: Heste reddet under brand
  23 april 2013 kl. 07.51
  En lade på Gl. Ålbovej 4 i Sdr. Stenderup ved Kolding blev natten til tirsdag raseret af en voldsom brand. Laden lå op til en stald med tre heste.
  Beboerne og naboerne fik reddet hestene ud, inden den kraftige røgudvikling tog livet af dem.
  Brandfolk fra Kolding og Tyrstrup fik begrænset branden til stalden, der nedbrændte. Hestestalden blev sodskadet.
  Laden rummede et træpillefyr og vandforsyning.
  